**Consiliul Raional Hîncești al Sindicatului Educației și Științei**

*or. Hîncești, str. Mihalcea Hîncu,126*

*tel/fax: 0269-2-38-41*

*---------------------------------------------------------------------------------------------------*

***Informație privind controlul efectuat în instituțiile raionului de către CG al SEȘ referitor la angajarea și disponibilizarea salariaților***

În perioada 06-08 noiembrie, curent, în instituțiile: LT „M. Eminescu”, grădinița nr. 1, Hîncești, școala internat Hîncești, LT Lăpușna, grădinița Lăpușna, gimnaziul Negrea, LT Bobeica, grădinița Bobeica, LT Ciuciuleni, gimnaziul Stolniceni, grădinița Stolniceni a fost efectuat de către Consiliul General al Sindicatului Educației și Științei un control privind angajarea și disponibilizarea salariaților.

În rezultatul verificării s-a constatat că în toate instituțiile se respectă prevederile Codului Muncii privind angajarea prin contract individual de muncă (în continuare CIM). În toate instituțiile salariații anjajați după anul 2003 dispun de CIM, înregistrat în registru special. Însă conținutul contractului este diferit, deseori fiind prea încărcat, iar unele prevederi conțin date de ordin general. Deasemenea, sunt perfectate la general acordurile suplimentare la CIM. Aceste acorduri se înregistrează în registru la rubrica Modificări.

S-a constatat ca a fost respectată procedura concedierii salariaților în caz de reduceri de personal ( LT Bobeica, gimnaziul Negrea).

Au fost menționate, însă, mai multe erori în calcularea salariului și sporurilor la salariu. În toate instituțiile nu s-a calculat corect salariul bibliotecarilor, la care din start se adaugă 20%, conform HG. nt.381 di 13.04.2006, tabelul 4 la anexa 4, apoi se calculează și sporul petru vechime în muncă.

Nu s-a calculat sporul la salariu pentru vechime în muncă laboranților, care, conform clasificatorului ocupațiilor din Republica Moldova, sunt specialiști cu nivel mediu de calificare, deci trebuie să beneficieze de spor pentru vechime în muncă. Nu a fost calculat acest spor nici pentru asistentele medicale ( în unele instituții).

Nu s-a putut controla dacă sporul pentru vechime în muncă se acordă dactilografelor.

De asemenea, nu se calculează corect timpul de muncă al paznicilor (se indică în tabelul de pontaj cîte 8 ore pe zi, dar nu timpul efectiv lucrat), și nu se poate de controlat dacă ei prestează ore supraprogram.

Nu se calculează sporul de 10% pentru ajutorul de educator din grădinițe.

Lipsește procesul-verbal al comisiei pentru stabilirea sporului pentru vechimea în muncă (cu mici excepții – LT Lăpușna, gr. Lăpușna - sunt). La 29.11.2012, în cadrul unei ședințe cu managerii școlari am prezentat HG nr. 801 din 20.07.2007 și model de proces –verbal , care trebuie prezentat contabilității pentru stabilirea corectă a sporului pentru vechime în muncă. Din păcate, mesajul meu nu a fost auzit de către toți conducătorii și s-au depistat foarte multe greșeli anume la acest capitol.

Listele de tarifare nu sunt semnate de către președinții comitetului sindical, sau dacă sunt, nu este proces –verbal al ședinței comitetului sindical la care s-a discutat sarcina de muncă. Ordinul directorului cu privire la sarcina de muncă trebuie să fie semnat de către fiecare salariat.

Directorii nu au în instituție procesul-verbal al organului ( consiliului raional sau a consiliului local) care le stabilește indemnizația de conducere.

Toate instituțiile acordă un fond de salariu lunar numai pentru ajutor material, asfel acest salariu nu se calculează pentru indemnizațiile de concediu și nici nu va fi luat în considerație la calcularea pensiei.

Îngrijitorilor de încăperi li se stabilește salariul pentru 1 unitate pentru deredicarea a 450 m2 de spațiu ( HG nr 381 din 13.04.2006, anexa11, modificată prin HG nr. 791 din 07.10.13)

În luna ianuarie directorii vor informa colectivul privind utilizarea mijloacelor financiare destinate funcționării instituției.

Activitatea CR Hîncești al SEȘ și a Direcției Învățămînt Hîncești privind stabilirea raporturilor de muncă și protejarea salariaților, membri de sindicat, a fost apreciată de către Biroul Executiv al Consiliului General al Sindicatului Educației și Științei drept pozitivă.

Președintele CR al SEȘ, A. Cimpoieșu